
   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 8ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 107/2012

ΘΕΜΑ: Διοικητική αποβολή της κας Τσίχλη Ζωής από την πάροδο Γιαννιτσών 20 και σε μήκος 10 μ.
    Στον Πύργο και στο Δημοτικό Κατάστημα σήμερα στις 14 του μηνός Μαρτίου, του έτους 2012, ημέρα Τετάρτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ.10539/8-3-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Κωνσταντόπουλος Σπυρίδων, 12. Φραγκαντώνης Παναγιώτης, 13. Μπίρμπας Κων/νος, 14. Ανδρικόπουλος Ανδρέας, 15. Ανδρικόπουλος Φώτιος, 16. Αντωνέλος Δημήτριος, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Δημόπουλος Φώτιος, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Θεοδωρέλος – Χαρίτος Γεώργιος, 2. Τζίνη Διονυσία, 3. Γιαννακούλιας Θεόδωρος, ο οποίοι δεν προσήλθαν, αν και η πρόσκληση τους επιδόθηκε νομίμως.

    
Επίσης προσκλήθηκε στη συνεδρίαση με την υπ’ αριθ.10539/8-3-2012 έγγραφη πρόσκληση του Προέδρου, 
της Δ.Κ. Πύργου κ. Δαρζέντας Σπυρίδωνας, ο οποίος δεν προσήλθε αν και νόμιμα κλήθηκε.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 15ο  θέμα της ημερήσιας διάταξης με τίτλο: [Επιβολή Διοικητικής αποβολής κατά της κας Τσίχλη Ζωής από την πάροδο Γιαννιτσών 20 και σε μήκος 10 μ.] και ανέφερε:

«Η Δ/νση Τεχνικών Υπηρεσιών με το υπ’ αριθ. 626/7-3-12 έγγραφό της διαβιβάζει στο Σώμα την εισηγητική έκθεση που συνέταξε, κατόπιν αυτοψίας, ο υπάλληλος του δήμου κ. Χαράλαμπος Δημητρακόπουλος – Πολιτικός Μηχανικός Τ.Ε, προκειμένου να ενεργοποιηθεί η διαδικασία διοικητικής αποβολής κατά της κας Τσίχλη Ζωής, στην οποία αναγράφονται τα εξής: «… Τον Ιούνιο του 2011 με αρ.πρωτ.23734/1-6-2011 κατετέθη στην Υπηρεσία μας αίτημα της κας Τερλεπάνη Ξανθής, για αυτοψία επί της παρόδου Γιαννιτσών.
Από την αυτοψία προέκυψε ότι υπάρχει κατασκευασμένη περίφραξη κατά πλάτος της παρόδου. Ενημερώθηκα από τους περιοίκους ότι το αποκλεισμένο τμήμα ανήκει στην κα Τσίχλη Ζωή, η οποία είχε κατασκευάσει και την περίφραξη.

Στη συνέχεια αναζήτησα περισσότερες πληροφορίες από το αρχείο της Υπηρεσίας, από τον έλεγχο του οποίου προέκυψε ότι κα Τσίχλη έχει παραχωρήσει από το 1999 το τμήμα της ιδιοκτησίας της επί της παρόδου Γιαννιτσών, προκειμένου ν’ αποκτήσει οικοδομησιμότητα το οικόπεδό της. Συνεπώς το ελεύθερο τμήμα της παρόδου μετρούμενο από το ρείθρο της Γιαννιτσών είναι (επί χάρτου)  ~40μ.

Κατόπιν 2ης αυτοψίας μετρήθηκε το μήκος της παρόδου το οποίο μέχρι την περίφραξη ήταν  30μ. Από τα παραπάνω συμπεραίνουμε ότι παρανόμως έχει κατασκευασθεί η περίφραξη εντός του παραχωρούμενου τμήματος το οποίο πλέον είναι ιδιοκτησίας του δήμου Πύργου.

Στις 26-1-2012 απέστειλα επιστολή προς την κα Τσίχλη από την οποία ζήτησα επανέλεγχο και διόρθωση των ορίων της ιδιοκτησίας της. Η κα Τσίχλη μέχρι σήμερα δεν έχει απαντήσει στην επιστολή αυτή για λόγους που δεν μπορώ να γνωρίζω.
Κατόπιν των ανωτέρω και κατ’ εφαρμογή του Ν. 3463/06 άρθρο 178 παρ. 1 και 4 εισηγούμαι την διοικητική αποβολή της κας Τσίχλη Ζωής από την πάροδο Γιαννιτσών Νο 20 και σε μήκος ~10μ….».

Καλούνται οι δημοτικοί σύμβουλοι ν’ αποφασίσουν επί της ανωτέρω εισήγησης». 

Το Δημοτικό Συμβούλιο Πύργου,

 λαμβάνοντας υπόψη:

· Τις διατάξεις του άρθρου 65 του ν. 3852/10 [ΦΕΚ Α΄87/07-06-10] «Νέα αρχιτεκτονική της αυτοδιοίκησης και της αποκεντρωμένης διοίκησης – πρόγραμμα Καλλικράτης»

· Τις διατάξεις του άρθρου 178 παρ. 1 και 4 του Ν. 3463/06 στις οποίες ορίζονται τα εξής: 1. Οι δήμοι και οι Κοινότητες οφείλουν να διατηρούν, να προστατεύουν και να διαχειρίζονται την κάθε είδους περιουσία τους με τρόπο επιμελή και αποδοτικό……
4. Η ακίνητη περιουσία των Δήμων και των Κοινοτήτων προστατεύεται σύμφωνα με τις διατάξεις της νομοθεσίας, περί προστασίας της ακίνητης περιουσίας του Δημοσίου, όπως κάθε φορά ισχύουν. Επί διοικητικής αποβολής αποφαίνεται το δημοτικό ή κοινοτικό συμβούλιο, ενώ το σχετικό πρωτόκολλο εκδίδει ο δήμαρχος ή ο Πρόεδρος της Κοινότητας

- Το ΝΔ 31/1968 «περί προστασίας της περιουσίας των ΟΤΑ», όπως αυτό τροποποιήθηκε με τις διατάξεις του Ν. 2307/1995, με το οποίο επεκτάθηκε η εφαρμογή του Α.Ν 1539/1938 «Περί προστασίας των δημοσίων κτημάτων» και στους ΟΤΑ

- Το υπ’ αριθ. 626/7-3-12 έγγραφο της Δ/νσης Τεχνικών Υπηρεσιών του δήμου και την από 28-2-12 Εισηγητική Έκθεση του υπαλλήλου του δήμου κ. Χαράλαμπου Δημητρακόπουλου, μετά από διαλογική συζήτηση,

ομόφωνα α π ο φ α σ ί ζ ε ι

Τη διοικητική αποβολή της κας Τσίχλη Ζωής, από την πάροδο Γιαννιτσών 20 της Δ.Κ Πύργου και σε μήκος ~10 μ., δεδομένου ότι το τμήμα αυτό ανήκει κατά χρήση, νομή και κατοχή στο δήμο Πύργου, σύμφωνα με όσα παρατέθηκαν στην εισήγηση.
· Το σχετικό πρωτόκολλο της διοικητικής αποβολής θα εκδοθεί από τον δήμαρχο.
Οι δημοτικοί σύμβουλοι κ.κ: Χ. Αριστειδόπουλος, Γ. Λιατσής, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Κ. Γεράνιος, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής, Π. Σκαρτσιάρης και ο Πρόεδροι της Τ.Κ Μουζακίου, είχαν αποχωρήσει απ’ τη συνεδρίαση, πριν το θέμα τεθεί προς συζήτηση και έγκριση.  

Η παρούσα απόφαση έλαβε αύξοντα αριθμό 107/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  

      Ο ΠΡΟΕΔΡΟΣ                     ΤΑ ΜΕΛΗ                   Ο ΓΡΑΜΜΑΤΕΑΣ
       Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος  2 –  4 - 2012
Ο ΔΗΜΑΡΧΟΣ
ΜΕΔ

